2. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 582 της 1/12 Ιουν. 1981 (ΦΕΚ Α΄ 150) Περί χρησιμοποιήσεως υπό των Ελληνικών πλοίων ειδικευμένων πλοηγών ανοικτής θαλάσσης δια πλοήγησίν των εις την Βόρειον Θάλασσαν και την Μάγχην. Έχοντες υπ’ όψει: α)Το άρθρ. 2 του Νομ. 945/1979 (ΦΕΚ 170/Α΄ / 27.7.1979) «περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας ως και της Συμφωνίας «περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος». β)Την οδηγίαν υπ’ αριθ. 79/115/Ε.Ο.Κ. του Συμβουλίου της 21.12.1978 (ΕΕΝ Ν. 33 της 8.2.1979) δημοσιευθείσαν στην Επίσημη Εφημερίδα των Ευρωπαϊκών Κοινοτήτων (Ελληνική Μετάφραση Τόμος 07/Σελίς 95). γ)Την υπ’ αριθ. 310/1981 γνωμοδότησιν του Συμβουλίου της Επικρατείας, προτάσει του Πρωθυπουργού ως Υπουργού Συντονισμού και του Υπουργού Εμπορικής Ναυτιλίας, απεφασίσαμεν: Χρησιμοποίησις Προσοντούχων Πλοηγών Άρθρ.1.-Εις ην περίπτωσιν πρόκειται να χρησιμοποιηθή πλοηγός δια την πλοήγησιν Ελληνικού πλοίου εις την ανοικτήν θάλασσαν της Βορ. Θαλάσσης και την Μάγχην, ο Πλοίαρχος του πλοίου υποχρεούται να ζητή από τας αρμοδίας τοπικάς Αρχάς την διάθεσιν ειδικευμένου πλοηγού ανοικτής θαλάσσης (DEEP SEA PILOT), κατόχου αδείας ή πιστοποιητικού πλοηγήσεως, εκδοθέντος υπό Κράτους-μέλους έχοντος ακτάς εις την θάλασσαν ταύτην. Παραβάσεις Άρθρ.2.-1.Οι παραβάται των διατάξεων του παρόντος Π.Δ/τος τιμωρούνται, ανεξαρτήτως πάσης άλλης απορρεούσης εξ ετέρας διατάξεως, ποινικής ή πειθαρχικής ευθύνης, κατά τας διατάξεις του άρθρ. 45 του κυρωθέντος δια του Ν.Δ. 187/1973 Κώδικος Δημοσίου Ναυτικού Δικαίου. 2.Η κατά τας ανωτέρω διατάξεις, διαδικασία ασκήσεως και εκδικάσεως προσφυγών εφαρμόζεται και εν προκειμένω. Έναρξις ισχύος Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 